དེ་འདྲ་ཡིན་སྟབས་ངོས་ཀྱིས་ནམ་རྒྱུན་ཚན་རིག་པ་ཚོ་དང་མཉམ་དུ་ཐུག་སྐབས་ནང་པའི་ཆོས་དང་ཚན་རིག་གི་འབྲེལ་བ་ཞེས་བརྗོད་རྒྱུ་མི་འདུགདེ་བྱས་ནས་གོ་བ་ཏག་ཏག་ཅིག་སླེབས་ཀྱི་མི་འདུགགང་འདྲ་ལབ་དགོས་སམ་ཞེ་ན།ནང་པའི་ཚན་རིགསངས་རྒྱས་པའི་ཆོས་ཀྱི་ལྟ་གྲུབ།སངས་རྒྱས་པའི་ཆོས་ཉམས་ལེན་བྱ་རྒྱུ།དུམ་བུ་གསུམ་དུ་ཕྱེ་སྟེ།སངས་རྒྱས་པའི་ཆོས་ཉམས་ལེན་བྱ་རྒྱུ་དེ་སངས་རྒྱས་པའི་ཆོས་པ་ཞིག་གི་དོན་དག་རེད་མ་གཏོགས།སངས་རྒྱས་ཀྱི་ཆོས་པ་མིན་མཁན་ཞིག་གིས་སངས་རྒྱས་པའི་ཆོས་ཀྱི་ཉམས་ལེན་ཐོག་ལ་སློབ་དགོས་པ་མེད་ལ་ལག་ལེན་ཡང་བྱེད་དགོས་ཀྱི་མེད།སངས་རྒྱས་པའི་ལྟ་གྲུབ་དང་ལྷག་པར་སངས་རྒྱས་པའི་ཚན་རིག་ཟེར་བ་དེ་མི་ཚང་མར་ཕན་ཐོགས་ཡོད་པ་ཞིག་རེད།ཆོས་མེད་མཁན་ཞིག་ཡིན་ཡང་ཕན་ཐོགས་ཡོད་པ་ཞིག་ཡིན།ཆོས་ལ་ངོ་རྒོལ་བྱེད་མཁན་ཞིག་ཡིན་ཡང་དེ་ཕན་ཐོགས་ཡོད་པ་ཞིག་རེད།ཆོས་ལ་ངོ་རྒོལ་བྱེད་དུ་བཅུགདེ་ཁོ་རང་གི་ལྟ་བ་ཞིག་རེད།ཡིན་ཡང་ཆོས་ལ་ངོ་རྒོལ་གང་འདྲ་བྱེད་དགོས་ཀྱི་ཡོད་མེད་དེ་རྒྱ་མི་གུང་ཁྲན་གྱི་ཆོས་ལ་ངོ་རྒོལ་བྱེད་སྟངས་དེ་གླེན་རྟགས་ཚ་པོ་ཞིག་འདུགསངས་རྒྱས་ཀྱི་ལྟ་གྲུབ་ཤེས་པའི་ཐོག་ནས་ཆོས་ལ་ངོ་རྒོལ་བྱེད་མཁན་ཡིན་ན་དེ་ལས་ནུས་པ་ཆེ་ཙམ་ཐོན་གྱི་རེད།དེར་བརྟེན།ངོས་ཀྱིས་འདི་འདྲ་ཤོད་ཀྱི་ཡོད།ཆོས་ལ་ངོ་རྒོལ་བྱེད་མཁན་ཞིག་ཡིན་ན།སངས་རྒྱས་པའི་ལྟ་གྲུབ་ཤེས་པ་ཡིན་ན།ཆོས་ལ་ངོ་རྒོལ་བྱ་རྒྱུར་ནུས་པ་ཡག་པ་ཐོན་གྱི་རེད།ལྐུགས་རྟགས་བསྟན་ཏེ་ཆོས་ལ་ངོ་རྒོལ་དེ་འདྲས་ཡོང་གི་མ་རེད།དེ་འདྲ་ཡིན་སྟབས་གང་ལྟར་ཤེས་ཡོན་རང་གི་འདུ་ཤེས་བྱས་ནས་སློབ་དགོས་རྒྱུ་དེ་ཤིན་ཏུ་གལ་ཆེན་པོ་རེད།